**Kritériá hodnotenia a klasifikácie predmetu *anglický jazyk***

Predmetom hodnotenia žiaka na hodinách ANJ je jeho komunikačná úroveň v súlade s platnými učebnými osnovami, Cieľovými vzdelávacími štandardami a úrovňou A1 – B2 Cieľových požiadaviek na vedomosti a zručnosti Spoločného európskeho referenčného rámca.

* Žiak je skúšaný ústne, písomne a prakticky (projektová činnosť)
* Žiak je hodnotený a klasifikovaný za prácu počas celého klasifikačného obdobia. Jeho prospech nemôže zmeniť jedna „opravná odpoveď“.
* Žiak nedostáva známku z aritmetického priemeru známok. Konečná známka je výsledkom súhrnu jeho práce s dôrazom na vyváženosť komunikačných a gramatických zručností, ako i jeho celkový postoj k práci, t.j. známka je výsledkom váženého priemeru a aktivity žiaka.

vážený priemer: ústny prejav : test : kompozícia = 1 : 2 : 2

***Ústny prejav:***

Formy skúšania ústneho prejavu sú samostatný ústny prejav (plynulá odpoveď na danú tému) a ústna interakcia (dialóg s učiteľom/ žiakom, obsažné odpovede zdôvodňujúce vlastný názor/ stanovisko, nestačia odpovede áno/ nie). Výsledná známka = hodnotenie učiteľa v kombinácii so sebahodnotením žiaka.

Dôraz sa kladie na tieto aspekty:

* Obsahová primeranosť
* Štruktúra odpovede
* Jazyková správnosť (gramatika, lexika)
* Plynulosť odpovede

**Testovanie:**

Žiaci píšu krátky test po každej prebratej lekcii a opakovací test po každých dvoch lekciách. Cieľom testov je preverenie jazykových zručností žiaka (gramatika, lexika, čítanie s porozumením, počúvanie s porozumením) súvisiacich s daným tematickým celkom.

* Hodnotenie testov po jednej lekcii:

Výborný 100 – 92 %

Chválitebný 91 - 80 %

Dobrý 79 – 65 %

Dostatočný 64 – 45 %

Nedostatočný 44 – 0 %

* Hodnotenie opakovacieho testu po dvoch lekciách:

Výborný 100 - 90 %

Chválitebný 89 – 75 %

Dobrý 74 – 60 %

Dostatočný 59 – 40 %

Nedostatočný 39 – 0 %

**Kompozícia:**

Slohový útvar (s ohľadom na preberaný slohový útvar v učebnici) t.j. formálny/neformálny list, opis miesta/osoby, esej – pre a proti/ názorová / presvedčovacia, článok, recenzia, príbeh.

Hodnotenie slohových útvarov:

* Obsah a rozsah – 5 bodov
* Členenie a stavba textu – 5 bodov
* Gramatika a syntax – 5 bodov
* Lexika (správnosť a rozmanitosť) - 5 bodov

Maximálny počet bodov = 20

* Výborný 20 – 18
* Chválitebný 17 – 16
* Dobrý 15 – 13
* Dostatočný 12 – 8
* Nedostatočný 7 – 0

Pre študentov, ktorí sa nezúčastnia 1. termínu skúšania/ testovania vyučujúci určí 2. termín skúšania. Ak sa žiak nedostaví na 2. termín, hodnotenie jeho test, kompozícia, ústna odpoveď sú automaticky hodnotené stupňom „nedostatočný“.

„Opravné“ testy žiakom nebudú umožňované.

Žiak nie je z predmetu klasifikovaný pri absencii 20% a viac. V takomto prípade žiak vykoná komisionálnu skúšku.